润祥鉴赏：中国画派与名家欣赏 315 （海上画派 任预 7）任预
清（一八五三至一九o一）字立凡，浙江萧山人。熊子。少即懒嬉不肯学画，熊以为恨。及熊殁，遗稿尽为倪田所得，立凡转自别家借临，然亦不肯竟学。
其画纯以天分秀出尘表，正如王谢子弟虽复拖沓奕奕，自有一种风趣。笔墨初无师承，尽变任氏宗派。
其山水中加人物、树石，位置衣貌，配合尤能出新。
花卉能为宋人钩勒，根叶奇崛。
画女子则秀媚天然，不事绚染，惟互面淡妆而已。
胥口张氏尝邀至其家，为画长卷，经年始竣。然懒病不改，非极贫至窘不画，亦不肯通幅完好，非诣有所弗至，性使然耳。得者转称为奇构。
得赵之谦指授，亦善刻印。卒年四十九。
《近代六十名家画传》、《海上墨林》、《寒松阁谈艺琐录》、《吴县志》、《广印人传》